इलाका भरिमे सूरज चर्चाक विषय बनल छै । आखिर गुरू दक्षिणामे दस लाख टाका देनाइ कोनो हँस्सी-ठट्ठा नै छै । सभक मुँहपर सूरजक लेल प्रसन्सा छै, मुदा. . . । मुदा सूरज एकातमे अपन गुण्डा सन दोस्तक संग बतिया रहल छल "रौ, सूनै जो, आइ अधरतियामे हमर गुरूदेवसँ सबटा दक्षिणा छीन लिहें । "
एकटा छौड़ा पुछलक "एना किए? तूँहीं दान देलहीं आ तूँहीं छीनै लेल कहै छें ? "
सूरज उत्तर देलक "दुर बुरबक, नै बुझलहीं । ई तँ देखाबा छलै । ई तँ काला धनकेँ उज्जर बनेबाक उपाय छै । "